CELEX: 51999PC0358
Language: el
Date: 1999-07-14
Title: Πρόταση απόφασης του Συμβουλίου σχετικά με την σύναψη ενός πρωτοκόλλου για κτηνιατρικά θέματα που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου

Avis juridique important

|

51999PC0358

Πρόταση απόφασης του Συμβουλίου σχετικά με την σύναψη ενός πρωτοκόλλου για κτηνιατρικά θέματα που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου  /* COM/99/0358 τελικό - ACC 99/0145 */  

Επίσημη Εφημερίδα αριθ. C 274 E της 28/09/1999 σ. 0044 - 0046

Πρόταση ΑΠΟΦΑΣΗΣ ΤΟΥ ΣΥΜΒΟΥΛIΟΥ σχετικά με την σύναψη ενός πρωτοκόλλου για κτηνιατρικά θέματα που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (υποβληθείσα από την Επιτροπή) ΑΙΤΙΟΛΟΓΙΚΗ ΕΚΘΕΣΗ Το Συμβούλιο εξουσιοδότησε την Επιτροπή να διεξαγάγει διαπραγματεύσεις με τις Νήσους Φερόε με σκοπό τη σύναψη ενός πρωτοκόλλου για κτηνιατρικά θέματα, το οποίο θα συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, η οποία υπεγράφη στις Βρυξέλλες στις 6 Δεκεμβρίου 1996. Σύμφωνα με τις οδηγίες διαπραγματεύσεων που εκδόθηκαν από το Συμβούλιο, στις 21 Μαίου 1999 καταρτίστηκε ένα σχέδιο πρωτοκόλλου. Σκοπός αυτού του πρωτοκόλλου είναι να καταστήσει δυνατό το εμπόριο ζώντων ζώων και ζωικών προϊόντων μεταξύ της Ευρωπαϊκής Κοινότητας και των Νήσων Φερόε και να εξασφαλίσει ότι το εμπόριο αυτό διεξάγεται σύμφωνα με τους κοινοτικούς κτηνιατρικούς κανόνες. Το πρωτόκολλο αυτό θεσπίζει έναν κατάλογο των κοινοτικών κτηνιατρικών διατάξεων που πρέπει να εφαρμόζονται από τις Νήσους Φερόε, ο οποίος θα καταρτιστεί από τη μικτή επιτροπή που συστήνεται δυνάμει του άρθρου 31 της συμφωνίας. Η μικτή επιτροπή θα συστήσει μία κτηνιατρική υπό-ομάδα η οποία θα εξετάζει περιοδικά την κατάσταση σχετικά με την εφαρμογή της κοινοτικής νομοθεσίας στις Νήσους Φερόε. Πρόταση ΑΠΟΦΑΣΗΣ ΤΟΥ ΣΥΜΒΟΥΛIΟΥ σχετικά με την σύναψη ενός πρωτοκόλλου για κτηνιατρικά θέματα που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας και ιδίως το άρθρο 133, σε συνδυασμό με την πρώτη πρόταση της πρώτης παραγράφου του άρθρου 300(2) και του άρθρου 300(4), την πρόταση της Επιτροπής, τη γνώμη του Ευρωπαϊκού Κοινοβουλίου, Εκτιμώντας: ότι πρέπει να εγκριθεί το πρωτόκολλο για κτηνιατρικά θέματα το οποίο συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, ΑΠΟΦΑΣΙΖΕΙ: A5Aρθρο 1 Εγκρίνεται, εξ ονόματος της Κοινότητας, το πρωτόκολλο για κτηνιατρικά θέματα που συμπληρώνει την συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου. Το κείμενο του πρωτοκόλλου προσαρτάται στην παρούσα απόφαση. A5Aρθρο 2 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το πρωτόκολλο δεσμεύοντας την Κοινότητα και να προβεί στην ανακοίνωση που προβλέπεται στο άρθρο 4 του πρωτοκόλλου. A5Aρθρο 3 Η Επιτροπή επικουρούμενη από τους αντιπροσώπους των κτηνιατρικών υπηρεσιών των κρατών μελών αντιπροσωπεύει την Κοινότητα στην κτηνιατρική υπό-ομάδα που συστήνεται από το άρθρο 2 του πρωτοκόλλου. Η θέση της Κοινότητας στη μικτή επιτροπή έναντι των συστάσεων της κτηνιατρικής υπό-ομάδας καθορίζεται από το Συμβούλιο, το οποίο αποφασίζει με ειδική πλειοψηφία επί προτάσει της Επιτροπής. Έγινε στις Βρυξέλλες, στις  Για το Συμβούλιο Ο Πρόεδρος ΠΡΩΤΟΚΟΛΛΟ ΓΙΑ ΚΤΗΝΙΑΤΡΙΚΑ ΘΕΜΑΤΑ ΠΟΥ ΣΥΜΠΛΗΡΩΝΕΙ ΤΗ ΣΥΜΦΩΝΙΑ ΜΕΤΑΞΥ, ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΑΦΕΝΟΣ, ΚΑΙ ΤΗΣ ΚΥΒΕΡΝΗΣΗΣ ΤΗΣ ΔΑΝΙΑΣ ΚΑΙ ΤΗΣ ΤΟΠΙΚΗΣ ΚΥΒΕΡΝΗΣΗΣ ΤΩΝ ΝΗΣΩΝ ΦΕΡΟΕ, ΑΦΕΤΕΡΟΥ Η ΕΥΡΩΠΑΪΚΗ ΚΟΙΝΟΤΗΤΑ, αφενός, και Η ΚΥΒΕΡΝΗΣΗ ΤΗΣ ΔΑΝΙΑΣ ΚΑΙ Η ΤΟΠΙΚΗ ΚΥΒΕΡΝΗΣΗ ΤΩΝ ΝΗΣΩΝ ΦΕΡΟΕ, αφετέρου, Έχοντας υπόψη τη συμφωνία μεταξύ, αφενός, της Ευρωπαϊκής Κοινότητας και, αφετέρου, της κυβέρνησης της Δανίας και της τοπικής κυβέρνησης των Νήσων Φερόε, η οποία υπεγράφη στις Βρυξέλλες στις 6 Δεκεμβρίου 1996, (η συμφωνία), Υπενθυμίζοντας: την επιθυμία να παγιώσουν και να διευρύνουν τις οικονομικές σχέσεις που υφίστανται μεταξύ της Ευρωπαϊκής Κοινότητας και των Νήσων Φερόε και να διασφαλίσουν, λαμβάνοντας υπόψη τους όρους του θεμιτού ανταγωνισμού, την αρμονική ανάπτυξη του εμπορίου μεταξύ των μερών, τη δέσμευση των μερών να εφαρμόζουν τους κανόνες τους σε κτηνιατρικά θέματα με τρόπο που δεν δημιουργεί διακρίσεις και να μην θεσπίσουν νέα μέτρα που έχουν ως αποτέλεσμα την αθέμιτη παρεμπόδιση του εμπορίου, Επιβεβαιώνοντας εκ νέου τη δέσμευσή τους όσον αφορά τα δικαιώματα και τις υποχρεώσεις που θεσπίζονται σύμφωνα με την συμφωνία ΠΟΕ για την εφαρμογή των υγειονομικών και φυτοϋγειονομικών μέτρων, Επιθυμώντας να εξασφαλίσουν ότι το εμπόριο ζώντων ζώων και ζωικών προϊόντων μεταξύ της Κοινότητας και των Νήσων Φερόε διεξάγεται με τρόπο που διασφαλίζει τη δημόσια υγεία και την υγεία των ζώων, Εκτιμώντας: (1) ότι, για το σκοπό αυτό, το εμπόριο πρέπει να διεξάγεται σύμφωνα με τους κοινοτικούς κτηνιατρικούς κανόνες* (2) ότι, για το σκοπό αυτό, πρέπει να συμπληρωθεί η συμφωνία με το παρόν πρωτόκολλο, ΣΥΜΦΩΝΗΣΑΝ: A5Aρθρο 1 Οι Νήσοι Φερόε αναλαμβάνουν την υποχρέωση να εφαρμόζουν τους κοινοτικούς κτηνιατρικούς κανόνες στους ακόλουθους τομείς: I. Προληπτικά μέτρα/ανακοίνωση ασθενειών, II. Υγεία των ζώων: εμπόριο και διάθεση στην αγορά (πλην τρίτων χωρών), III. Μέτρα προστασίας της υγείας των ζώων για ζωικά προϊόντα (πλην τρίτων χωρών), IV. Μέτρα προστασίας της δημόσιας υγείας: κανόνες που διέπουν τη διάθεση στη αγορά (πλην τρίτων χωρών), V. Ορμόνες, κατάλοιπα, ΣΕΒ, ζωωνόσοι, ζωικά κατάλοιπα, ζωοτροφές εμποτισμένες με φαρμακευτικές ουσίες, VI. Εισαγωγές από τρίτες χώρες, VII. Επιθεώρηση, αναγνώριση των ζώων, αμοιβαία βοήθεια, VIII. Ζωοτεχνική (συμπεριλαμβάνονται διατάξεις σχετικά με τρίτες χώρες), IX. Ευημερία των ζώων, X. Θεσμικά θέματα. A5Aρθρο 2 Η μικτή επιτροπή που συστήνεται δυνάμει του άρθρου 31 της συμφωνίας καταρτίζει ένα κατάλογο των κοινοτικών κτηνιατρικών διατάξεων που πρέπει να εφαρμόζονται από τις Νήσους Φερόε και τους όρους για την εφαρμογή αυτών των διατάξεων. Συστήνεται κτηνιατρική υπό-ομάδα στο πλαίσιο της μικτής επιτροπής. Η υπό-ομάδα αυτή εξετάζει περιοδικά την κατάσταση σχετικά με την εφαρμογή του κοινοτικού νόμου στις Νήσους Φερόε. Αν καταστεί αναγκαίο, η υπό-ομάδα υποβάλλει συστάσεις στη μικτή επιτροπή με σκοπό την τροποποίηση ή την ενημέρωση της εν λόγω νομοθεσίας. A5Aρθρο 3 Το παρόν πρωτόκολλο αποτελεί αναπόσπαστο μέρος της συμφωνίας. A5Aρθρο 4 Το παρόν πρωτόκολλο εγκρίνεται από τα συμβαλλόμενα μέρη σύμφωνα με τις οικείες διαδικασίες. Το παρόν πρωτόκολλο τίθεται σε ισχύ την πρώτη ημέρα του μήνα που έπεται της ανακοίνωσης της ολοκλήρωσης αυτών των διαδικασιών εκ μέρους των συμβαλλομένων μερών. A5Aρθρο 5 Το παρόν πρωτόκολλο καταρτίζεται σε δύο αντίγραφα στη δανέζικη, ολλανδική, αγγλική, γαλλική, φινλανδική, γερμανική, ελληνική, ιταλική, πορτογαλική, ισπανική, σουηδική γλώσσα και στη γλώσσα των νήσων Φερόε, και καθένα απ’αυτά τα κείμενα είναι εξίσου αυθεντικό.